Alejandro Martínez i Marta García, millors esportistes del 2023 a la 45 Gala de l'Esport
04 desembre 2023

## Alejandro Martínez i Marta García, millors esportistes del 2023 a la 45 Gala de l'Esport04 desembre 2023Última actualització: 04 desembre 2023

![](../gestion/img/07fbd13291d5d354796c4e182ea5b787ad39f9acabf7f0f9f99be255eb4bbce8.jpg)  
  

El passat dissabte, el Teatre Serrano va acollir la **45a edició de la Gala de l'Esport**, que va comptar amb la presència de 40 clubs esportius de la ciutat.  
  
**Alejandro Martínez Chorro**, pistard de la Penya Ciclista Beniopa i guanyador de l'any passat, va tornar a emportar-se el **Premi al Millor Esportista Masculí**. Aquest any, el jove va aconseguir la medalla de plata al quilòmetre contrarellotge del Campionat Mundial de Ciclisme a Pista celebrat a Grenchen (Suïssa).  
  
Pel que fa a la categoria femenina, el **Premi a la Millor Esportista de 2023** va ser per a **Marta García López** que, al llarg de l'any, ha aconseguit 7 victòries i 12 podis en diverses competicions internacionals, convertint-se, a més, en la campiona mundial de Formula 1 Academy.  
  
Pel que fa a la resta de reconeixements, l'entrenador del Club Voleybol Gandia, **David Martí Estruch**, va ser el **Millor Tècnic de l'Any** i el **Grup Motor Pacífic** va ser la **Millor Entitat Col·laboradora**.  
  
Finalment, l'exresponsable d'instal·lacions i activitats esportives del consistori, **Toni Deusa**, es va portar el **Premi Damià Català**, per tot el treball que ha dut a terme, tant durant els anys d'entrenador de natació, com durant les tres dècades que ha treballat per millorar el sector esportiu de la ciutat des de l'Ajuntament.

[Twittear](https://twitter.com/share)